**SREDNJA ŠKOLA „AUGUST ŠENOA“ GAREŠNICA**

KLASA: 007-04/25-02/5

URBROJ: 2123/01-23-04-25-1

Garešnica, 19. svibnja 2025. godine

**ZAPISNIK**

1. (prve) – Konstituirajuće sjednice Školskog odbora (u daljnjem tekstu: ŠO) održane 19. svibnja 2025. godine u 12:10 sati u Školi. Na sjednici su nazočni članovi ŠO: Irena Brleković, Martina Lipak, Adriana Miroslavić Komugović i Đurđica Salaj Leniček. Na sjednici su prisutni ravnatelj Robert Kelečić i zapisničarka Sandra Štokić.

Ravnatelj je pozdravio sve nazočne. Naveo je da se ŠO konstituira nakon imenovanja većine broja članova ŠO, a ostala tri člana, od sedam, imenovat će Osnivač. Zahtjev za imenovanjem tri člana iz reda osnivača poslan je 3. travnja 2025. godine. Iskazao je vjeru u dobru suradnju, te sukladno Statutu prepustio riječ i vođenje sjednice Ireni Brleković kao najstarijoj članici ŠO do izbora predsjednika ŠO.

Predsjedavateljica Irena Brleković konstatirala je da je prisutna većina članova ŠO te se sjednica može održati.

Predsjedavateljica sjednice ŠO predložila je sljedeći dnevni red:

1. Izvješće predsjedavatelja sjednice o imenovanim članovima Školskog odbora iz reda Nastavničkog vijeća, Vijeća roditelja i iz reda radnika Škole.

2. Verificiranje mandata imenovanih članova Školskog odbora

3. Izbor predsjednika i zamjenika predsjednika Školskog odbora

4. Kadrovska problematika,

5. Razno.

Dnevni red jednoglasno je prihvaćen.

Ad 1.) Izvješće predsjedavatelja sjednice o imenovanim članovima Školskog odbora iz reda Nastavničkog vijeća, Vijeća roditelja i iz reda radnika Škole.

Predsjedavateljica sjednice ŠO, Irena Brleković, pročitala je Zapisnik o konačnim rezultatima izbora za predstavnika radnika u Školski odbor, Odluku o imenovanju člana Školskog odbora iz reda roditelja i Odluku o imenovanju dva člana Školskog odbora iz reda nastavnika.

***Zaključak: U Školski odbor iz reda nastavnika i stručnih suradnika imenovane su Adriana Miroslavić Komugović i Đurđica Salaj Leniček, iz reda roditelja Martina Lipak i iz reda radnika Irena Brleković.***

Ad. 2.) Verificiranje mandata imenovanih članova Školskog odbora

Verifikaciju mandata imenovanih članova ŠO obavila je predsjedavateljica provjerom identiteta pojedinog člana s podacima iz akta o imenovanju.

***Zaključak: Verificirani su mandati imenovanih/izabranih članova Školskog odbora.***

Ad. 3.) Izbor predsjednika i zamjenika predsjednika Školskog odbora

Irena Brleković je, za predsjednicu ŠO, predložila Adrianu Miroslavić Komugović. Adriana Miroslavić Komugović je prihvatila prijedlog.

Članovi ŠO su s 4 glasa „za“ izabrali Adrianu Miroslavić Komugović za predsjednicu ŠO.

Adriana Miroslavić Komugović, za zamjenicu predsjednice ŠO, predložila je Irenu Brleković. Irena Brleković prihvatila je prijedlog.

Članovi ŠO su s 4 glasa „za“ izabrali Irenu Brleković za zamjenicu predsjednice ŠO.

***Zaključak: Za predsjednicu Školskog odbora imenovana je Adriana Miroslavić Komugović, a za zamjenicu Irena Brleković.***

Predsjednica ŠO Adriana Miroslavić Komugović preuzela je predsjedanje sjednicom ŠO.

Ad. 4.) Kadrovska problematika

Predsjednica ŠO predala je riječ ravnatelju Robertu Kelečiću.

Ravnatelj je naveo da je kuharica Ivančica Zeman od ožujka na bolovanju i ne zna se kada bi se trebala vratiti s bolovanja. Za vrijeme dok je ona na bolovanju, nju zamjenjuje kuharica Danijela Krivec. Danijela Krivec zaposlena je na neodređeno vrijeme na pola radnog vremena, te u polovici radnog vremena, do punog radnog vremena mijenja odsutnu Ivančicu Zeman. Za tu zamjenu s Danijelom smo sklopili ugovor o radu koji može trajati najduže 60 dana. Kako bi Danijela mogla biti zamjena za Ivančicu Zeman sve dok se Ivančica ne vrati s bolovanja, potrebna nam je suglasnost ŠO za sklapanje takvog ugovora o radu, odnosno dodatka ugovora o radu. Stoga molim ŠO suglasnost da se sa zaposlenicom Škole, Danijelom Krivec, sklopi dodatak (aneks) ugovora o radu u polovici radnog vremena, odnosno 20 sati tjedno/4 sata dnevno na određeno vrijeme i to do povratka na rad privremeno odsutne Ivančice Zeman.

Članice ŠO složile su se sa zahtjevom ravnatelja, te su jednoglasno s 4 glasa „za“ dale suglasnost ravnatelju za sklapanje dodatka (aneksa) ugovora o radu sa zaposlenicom Danijelom Krivec na određeno vrijeme u nepunom radnom vremenu do 20 sati tjedno/4 sata dnevno do povratka na rad Ivančice Zeman.

***Zaključak: Daje se suglasnost ravnatelju za sklapanje dodatka (aneksa) ugovora o radu sa zaposlenicom Danijelom Krivec na određeno vrijeme u nepunom radnom vremenu do 20 sati tjedno/4 sata dnevno do povratka na rad privremeno odsutne zaposlenice.***

Daljnjih pitanja i rasprave nije bilo.

Sjednica ŠO zaključena je u 12:30 sati.

Zapisničarka: Predsjedavateljica sjednice ŠO:

Sandra Štokić, dipl. iur. Irena Brleković, dipl. ing.

Predsjednica Školskog odbora:

Adriana Miroslavić Komugović, dipl. kat.

Prilozi:

1. Odluka o davanju prethodne suglasnosti